Amakajaku nacionalinis parkas
Amakajaku nacionalinis gamtos parkas (isp. Parque Nacional Natural Amacayacu) yra Kolumbijoje, Amazonės departamente, Amazonijoje, Amazonės Trapecijoje. Saugama Amazonijos augalija ir gyvūnija. Yra apie 490 paukščių, 150 žinduolių rūšių. Būdingi gyvūnai: tripirštis tinginys, mažoji skruzdėda, oposumas, perukinė tamarina. Nacionalinį parką kerta tankus upių tinklas. Svarbiausia upė – Amakajaku.